Irakli Koçollari

Irakli Koçollari është studjues, ish-shef i Shërbimit Informativ Shtetëror dhe ish-diplomat shqiptar. Koçollari ka shërbyer në detyra të larta në institucionet shtetërore, përfshi këtu edhe në shërbimet e inteligjencës ku ai ka mbajtur postin e Drejtorit të Shërbimit Informativ Shtetëror. Ai Gjithashtu ka punuar si këshilltari kryeministrit si dhe ka qenë Inspektor i Përgjithshëm për Sigurinë Kombëtare.

Sipas një interviste që ka dhënë për TV Klan pasardhësi i tij, Gazidede ka kumtuar se në periudhën 1991-92 kur shërbimi sekret ishte ende i inkuadruar në Ministrinë e Punëve të Brendshme, qenë zhdukur mbi 10 mijë dosje me firmën e ministrit Gramoz Ruçi - shifër brenda së cilës përfshihej edhe një numër dosjesh që kish djegur Koçollari. Për asgjësim të qëllimshëm informacioni Koçollari u dënua me 6 vjet burg, prej ku doli më 1997.

Në fushën akademike Dr. Koçollari njihet për një numër të madh botimesh në fushën e filozofisë të së drejtës e të historisë, për të cilën e ka ndihmuar fakti se si një polyglot që është ai ka njohuri të mira të disa gjuhëve të vjetra si latinisht, greqishtja e lashtë etj. Është studiues i fushës së historisë dhe jurisprudencës. Ai ka botuar një numër të madh librash të formatit shkencor. Është autor i një numri kumtesash dhe referatesh në konferenca dhe simpoziume jashtë vendit si dhe autor i botimit të mjaft shkrimeve të tjera në fushën e historisë dhe të drejtës në periodikët shkencor brenda vendit. Dr. Koçollari është studiues i kodifikimeve Mesjetare Shqiptare dhe autor i monografive të botuara për Statutet Mesjetare dhe kanonikët e panjohur të kësaj kohe. Libri i tij “Policia Sekrete e Ali Pashës” ka marrë çmimin e parë si libri më i mirë i vitit 2010 për tërë hapësirën e botimeve shqiptare.

 Botimehttps://www.bksh.al/search/Irakli%20Ko%C3%A7ollari https://bukinist.al/sq/272_irakli-kocollari  
 Arvanitët - 1994
 Spiunazhi nëpër shekuj... sigurimi - 2000
 Historia e filozofisë të së drejtës -  2008
Policia sekrete e Ali Pashës - 2009
 Krokodil Kladha, kryengritësi i dy popujve - 2009
Arvanitët, histori e shqiptarëve të hershëm në Greqi në shekujt XIII - XIX - 2012
Ali Pasha dhe Shqipëria në arkivat britanike - 2013
 Himara : zemra e Rivierës shqiptare  - 2016
 Korrespondencë dhe dorëshkrime të Ali Pashë Tepelenës  V.1 - 2016; V.2 më 2020.
 Tirana 100 : 1920-2020 : historia, (bashkautor) - 2020
 Korrespondencë dhe dorëshkrime të Ali Pashë Tepelenës : (1809-1814) V.3 - 2021
 Operacione sekrete : Shqipëria nën Luftën e Ftohtë  Vol.1 - 2022
 Operacione sekrete : Shqipëria nën Luftën e Ftohtë  Vol.2 - 2022
 Arkivi i Ali Pasha : (1815-1817)  V.4 - 2023
 Alipashaida : kronikë e një lindje të përgjakur - 2023

 Referime 


Kategoria:Biografi shqiptare
Kategoria:Historianë shqiptarë
Kategoria:Njerëz që jetojnë
Kategoria:Lindje 1953
Kategoria:Njerëz nga Tirana